b"\n_START_ARTICLE_\nImenovalnik\n_START_PARAGRAPH_\nImenov\xc3\xa1lnik ali n\xc3\xb3minativ je prvi sklon oziroma sklon, s katerim poimenujemo stvari, bitja in pojme okoli sebe. Po njem se vpra\xc5\xa1amo z vpra\xc5\xa1alnico kdo ali kaj. Imenovalnik je dobesedni prevod latinske besede nominativus, torej 'sklon, ki poimenuje'. Je sklon osebka in povedkovega dolo\xc4\x8dila. V sloven\xc5\xa1\xc4\x8dini je prevzel tudi vlogo zvalnika; zadnje ostanke zvalnika v sloven\xc5\xa1\xc4\x8dini zasledimo na prelomu 17. in 18. stoletja."